সরেজমিনে দেখা গেছে, সড়ক ও খালের সবচেয়ে বেশি জায়গা দখল হয়েছে মগনামা-পেকুয়া সড়কের পেকুয়া চৌমুহুনী থেকে পেকুয়া বাজার পর্যন্ত। চৌমুহুনী থেকে পেকুয়া বাজার পর্যন্ত একাধিক প্রভাবশালীরা খাল ও সড়কের দুই পাশ দখল করে ইচ্ছেমতো পাকা-আধা পাকা স্থাপনা তৈরী করে অবৈধভাবে ব্যবসা বানিজ্য চালিয়ে যাচ্ছে। পেকুয়া ছৌমুহুনী থেকে পেকুয়া বাজারের উপর দিয়ে বয়ে যাওয়া এক সময়ে ¯্রােতম্বিনী কহল খাল দখলের মহোৎসব চলছে। পেকুয়া বাজারের বিএনপি অফিসের পূর্ব পার্শ্বে কহলখালী খাল পাড়ের জায়গা দখল করে দোকান ঘর তৈরী করেছে স্থানীয় এক প্রভাবশালী ব্যবসায়ী। বিএনপি অফিসের পাশে খালের জায়গা দখল করে দোকানঘর তৈরী করায় কহল খালী খালের পানি চলাচলের তীব্র বাধার সৃষ্টি হয়েছে। ফলে একটু বৃষ্টি হলেও পেকুয়া সদর ইউনিয়নের বিভিন্ন গ্রামের বৃষ্টি পানি জমে বন্যা সৃষ্টির উপক্রম হয়।